**2022–2030 M. ŠIAULIŲ** **REGIONO PLĖTROS PLANO**

**PAŽANGOS PRIEMONĖS LT026-01-03-10 TURIZMO OBJEKTŲ PATRAUKLUMO GERINIMAS**

**PAGRINDIMO APRAŠAS**

2024-11-19 Nr. PP-10

**I SKYRIUS**

**BENDROSIOS NUOSTATOS**

|  |  |
| --- | --- |
| **Regiono plėtros uždavinys** | Pagrindinis pažangos priemone įgyvendinamas 2022**–**2030 m. Šiaulių regiono plėtros plano uždavinys yra *1.3 Didinti turizmo ir kultūros paslaugų prieinamumą* (kodas LT026-01-03).Pažangos priemone bus įgyvendinamas ir uždavinys *1.1 Sukurti ir modernizuoti trūkstamą pramoninių, komercinių ir kitų teritorijų infrastruktūrą* (kodas LT026-01-01). Abu uždaviniai atitinka šio plano tikslą *1. Išnaudoti ekonominį regiono potencialą ir sudaryti sąlygas kurti naujas darbo vietas* (kodas LT026-01)*.*  |

**II SKYRIUS**

**SITUACIJOS ANALIZĖ IR SIEKIAMAS POKYTIS**

Siekiant padidinti Šiaulių regiono turizmo paslaugų prieinamumą regiono savivaldybėse, atsižvelgiant į Lietuvos Respublikos vidaus reikalų ministerijos Regioninės pažangos priemonės 01-004-07-01-01 (RE) „Paskatinti regionų, funkcinių zonų, savivaldybių ir miestų ekonominį augimą pasitelkiant jų turimus išteklius“ finansavimo gaires[[1]](#footnote-1) (toliau – Gairės), Šiaulių regione inicijuota pažangos priemonė LT026-01-03-10 „Turizmo objektų patrauklumo gerinimas“ (toliau – Pažangos priemonė arba PP). Šia pažangos priemone sprendžiama 2022-2030 m. Šiaulių regiono plėtros plane[[2]](#footnote-2) (toliau – Šiaulių RPPl) nustatyta regiono plėtros problema 1. „*Per menkai stiprinamas regiono ekonominis potencialas ir apribojamos naujų darbo vietų kūrimo galimybės* ” bei giluminė šios problemos priežastis: 1.3. „*Maža turizmo ir kultūros paslaugų pasiūla bei prieinamumas*“. Šiaulių RPPl teigiama, kad menkas turizmo paslaugų sektoriaus išvystymas ir kompleksinių paslaugų stoka neskatina turistų srautų ir turistų viešnagės laiko didėjimo. Sezoniškumas neigiamai veikia turizmo plėtrą, nes šaltuoju metų laiku ypatingai jaučiamas infrastruktūros trūkumas. Nepakankamas pakelės infrastruktūros išvystymas – labai trūksta automobilių stovėjimo aikštelių, tualetų, atokvėpio aikštelių, kempingų, pakelės kavinių. Daugelį turizmo objektų būtina modernizuoti. Trūksta regiono savivaldybių sinergijos, siekiant didinti gamtos ir kultūros objektų žinomumą bei lankomumą, plėtoti rekreacijos ir sveikatingumo paslaugas.

Pažangos priemone prisidedama prie 2022–2030 m. Regionų plėtros programoje[[3]](#footnote-3) įvardintos 1 problemos „*Skirtingas regionų ekonominio augimo potencialas ir netolygi ekonomikos plėtra*“ sprendimo, šioje programoje nustatyto poveikio rodiklio *Gyventojų užimtumo lygis (15–64 metų), 75 procentai (2030 m.)*, siekimo.

 Pažangos priemone bus įgyvendinama 2024 m. rugpjūčio–rugsėjo mėn. regiono savivaldybių tarybose patvirtinta 2024–2029 m. Šiaulių regiono funkcinės zonos strategija[[4]](#footnote-4) (toliau – ŠRFZ strategija; funkcinė zona toliau – FZ; santrumpa FZ ir žodis „regionas“ toliau vartojami lygiaverčiai), skirta spręsti regiono problemas bendromis regiono savivaldybių pastangomis, realizuojant ŠRFZ strategijos uždavinį *1.2. Pritaikyti gamtos ir kultūros objektus lankymui, gerinti informacijos sklaidą*.

**Prielaidos bendrai regiono savivaldybių veiklai**

ŠRFZ strategijoje atlikta regiono situacijos analizė įgalino pagrįsti prielaidas bendrai regiono savivaldybių veiklai turizmo skatinimo srityje:

1. naujų socialinių ir ekonominių ryšių atsiradimui ir (ar) stiprėjimui FZ vykdant Lietuvos Respublikos vietos savivaldos įstatyme nustatytą savarankiškąją savivaldybių funkciją „*sąlygų verslo ir turizmo plėtrai sudarymas ir šios veiklos skatinimas*“ yra susidariusios šios prielaidos:

* Prasidėjęs savivaldybių ir kitų institucijų bendradarbiavimas turizmo srityje. Pvz. Šiaulių miesto savivaldybės TIC interneto svetainėje www.visitsiauliai.lt skelbiama apie visos FZ lankytinus objektus ir turizmo maršrutus, svetainėse, turizmo ištekliai pristatomi bendrai parengtuose leidiniuose „Šiaulių krašto turizmo gidas“ (spausdintinis ir elektroninis leidinys), „Žydų kultūra ir atmintis Šiaulių krašte“ (popierinis ir elektroninis leidinys)[[5]](#footnote-5). 2022 m. leidinyje „Įspūdinga kelionė po dvarų ir rūmų parkus. Žiemgala. Šiaurės Lietuva“ aprašyti 55 dvarų ir rūmų parkai, jie įtraukti į atskirus 3 tarptautinius maršrutus ir apima Latvijos Žiemgalos krašto bei Šiaulių ir Panevėžio regionų ypatingus parkus[[6]](#footnote-6).

Kelių FZ savivaldybių teritorijas jungia tarptautiniai turizmo maršrutai, pvz.:

* Camino Lituano kultūros kelias – savarankiškai keliauti paruoštas daugiau nei 1000 kilometrų Lietuvoje šiuolaikinis piligrimų kelias, besidriekiantis per šešias FZ savivaldybių (išskyrus Akmenės r. savivaldybę) teritorijas ir prisijungiantis prie Europos tarptautinio Šv. Jokūbo kelių tinklo[[7]](#footnote-7).
* Latvijos ir Lietuvos teritorijose suplanuotas 37 lankytinų objektų 640 km tarptautinis automobilių maršrutas „Baltų kelias. Žiemgalių ratas“ eina per Akmenės r., Šiaulių r., Joniškio r. ir Pakruojo r. savivaldybių teritorijas[[8]](#footnote-8);
* Latvijos ir Lietuvos teritorijose suplanuotas 86 lankytinų objektų tarptautinis automobilių maršrutas „Saulės kelias“ eina per Šiaulių m., Šiaulių r., Joniškio r. ir Pakruojo r. savivaldybių teritorijas[[9]](#footnote-9);

FZ yra saugomų teritorijų (Žagarės, Ventos, Tytuvėnų, Kurtuvėnų regioniniai parkai ir dalis Varnių bei Dubysos regioninių parkų), kurios jungia kelių savivaldybių teritorijas, pvz., Kurtuvėnų regioninis parkas yra Kelmės r. ir Šiaulių r. savivaldybių teritorijose, čia siūlomos 28 lankytinos vietos ir 14 pažintinių takų[[10]](#footnote-10); Tytuvėnų regioninis parkas išsidėstęs Kelmės r., Radviliškio r. ir Raseinių r. teritorijose, čia siūloma 16 lankytinų vietų ir 24 pažintiniai takai[[11]](#footnote-11).

FZ yra gamtos ir kultūros objektų bei organizuojamų renginių, žinomų ir už Lietuvos ribų, kasmet pritraukiančių tūkstančius lankytojų ir turistų, pvz.: Šiaulių rajone esantis Kryžių kalnas, kuriame yra daugiau nei 200 000 kryžių; Kelmės rajono Tytuvėnų bažnyčios ir vienuolyno ansamblis – vienas įdomiausių ir didžiausių Lietuvos XVII–XVIII a. sakralinės architektūros pavyzdžių, čia kasmet vyksta tarptautinis Tytuvėnų vasaros muzikos festivalis; teminiai renginiai: Joniškio rajono Žagarės vyšnių festivalis; Radviliškio rajono Burbiškių dvare vykstanti Tulpių žydėjimo šventė, Pakruojo dvaro teritorijoje vasarą vykstantys gėlių, o žiemą – žibintų festivaliai. Dėl konkretaus renginio ar objekto atvykusius į regioną turistus, aktyviai FZ savivaldybėms bendradarbiaujant, būtų galima paskirstyti tolygiau po regioną ir išlaikyti ilgiau.

2. Ryšių atsiradimą ir (ar) stiprėjimą FZ vykdant Lietuvos Respublikos vietos savivaldos įstatyme nustatytą savarankiškąją savivaldybių funkciją „*ikimokyklinio ugdymo, vaikų ir suaugusiųjų neformaliojo švietimo organizavimas, vaikų ir jaunimo užimtumo organizavimas*“ gali lemti *Specializuotų neformaliojo švietimo paslaugų teikėjų atsiradimas ir besiformuojanti praktika teikti specifinių krypčių paslaugas kelių savivaldybių gyventojams*. Regiono švietimo sistemoje taikomi neformaliojo švietimo modeliai gali būti taikomi ir kitose srityse, ypač tada, kai neformaliojo švietimo programos gana retos, teikiamos tik pavienėse savivaldybėse (būdinga turizmo ir kraštotyros; gamtos, ekologijos; etnokultūros kryptims, kurias tiek Lietuvoje, tiek FZ Švietimo valdymo informacinėje sistemoje skelbiamais duomenimis, lanko mažiau kaip po 1 proc. moksleivių, dažniau didžiuosiuose miestuose). Išvystyta specializuota infrastruktūra ir turimi žmogiškieji ištekliai santykinai nedideliais kaštais gali būti panaudojami ir neformaliojo švietimo tikslams. Pvz., neformaliojo švietimo praktika gali būti pritaikyta turizmo informacijos centrams (toliau – TIC), kurie be įprastinės turizmo informacijos teikimo veiklos paprastai vykdo ar koordinuoja ir edukacijas, t. y. potencialiai gali tapti ir švietimo paslaugų teikėjais. Specializuotų švietimo paslaugų teikėjų, teikiančių paslaugas kelioms savivaldybėms, veikla nebūtų dubliuojama gretimose savivaldybėse, jų įkūrimas skatintų ryšių tarp savivaldybių formavimąsi.

**Šiaulių regiono bendra problema**

Esamos prielaidos naujiems ryšiams atsirasti leidžia stiprinti ir kurti naujus ekonominius ryšius tarp Šiaulių regiono savivaldybių, pagrįstus bendru viešųjų paslaugų teikimo organizavimu verslo skatinimo srityje visoje FZ teritorijoje bei spręsti ŠRFZ strategijoje nurodytą problemą – **nepakankamai realizuojamas Šiaulių regiono potencialas pramonės bei smulkaus ir vidutinio verslo (toliau – SVV), turizmo srityse, mažėjantys žmogiškieji ištekliai, neužtikrinamas ekonominis ir aplinkosauginis tvarumas.** Šios problemos aktualumą pagrindžia regiono situacijos analizė.

***Neefektyviai realizuojamas regiono FZ turizmo potencialas*** (žr. 1 ir 2 lenteles)

*Regiono savivaldybėse apsilanko santykinai nedaug turistų.* Pagal VšĮ „Keliauk Lietuvoje“ 2022 m. atliktą Lietuvos gamtos ir kultūros objektų infrastruktūros vertinimą[[12]](#footnote-12) 60 savivaldybių buvo suskirstytos į 4 grupes pagal per metus apsilankiusių turistų skaičių. Nei viena Šiaulių regiono savivaldybė nepateko į pirmą savivaldybių, kuriose per metus apsilankė daugiau nei 50 tūkst. turistų, grupę. Į antrą grupę savivaldybių, kuriose per metus apsilankė 15–50 tūkst. turistų, pateko Šiaulių m. savivaldybė. Į trečią grupę savivaldybių, kuriose per metus apsilankė 5–15 tūkst. turistų, pateko Pakruojo, Radviliškio ir Šiaulių rajonų savivaldybės. Į ketvirtą grupę savivaldybių, kuriose per metus apsilankė mažiau nei 5 tūkst. turistų, pateko FZ Akmenės, Kelmės ir Joniškio rajonų savivaldybės.

**Šiaulių regiono savivaldybių poreikiai**

**1. Geriau pritaikyti lankymui gamtos ir kultūros objektus, gerinti turizmo informacijos sklaidą**

1.1.PagalVšĮ „Keliauk Lietuvoje“ 2022 m. atliktą Lietuvos turistinių objektų infrastruktūros vertinimą[[13]](#footnote-13)turizmo objektų vertinimas keturiose savivaldybėse atsilieka nuo bendro šalies vidurkio (žr. 1 lentelę). Neaukšti regiono daugelio turizmo objektų įvertinimai[[14]](#footnote-14) yra dėl objektų infrastruktūros trūkumų. Iš visų FZ savivaldybių tik Šiaulių m. savivaldybės ir Šiaulių r. savivaldybės objektų įvertinimas viršijo Lietuvos vidurkį (atitinkamai 9 % ir 1 %). Likusių regiono 5 savivaldybių objektų vertinimo vidurkiai nesiekia Lietuvos vidurkio, t. y. jie pritaikyti lankymui prasčiau nei vidutiniškai. Blogiausiai įvertintos elektromobilių įkrovos stotelės (jų 2022 m. regiono objektų prieigose beveik nebuvo), WC (irgi daugelyje objektų nebuvo), darbo laikas (užrakinti objektai savaitgaliais), atsiskaitymo galimybės. Geriau įvertinta FZ savivaldybių turistinių objektų būklė, tvarka, draugiška šeimoms su vaikais aplinka, objektuose dirbančių darbuotojų veikla. Geriau, lyginant su kaimo vietovėmis, vertinami miestuose esantys turistiniai objektai. Bendri žemi FZ savivaldybių viešosios turizmo infrastruktūros vertinimai rodo, kad FZ yra didelis poreikis gerinti turistinių objektų prieinamumą, geriau pritaikyti infrastruktūrą gamtos ir kultūros objektų lankymui.

1 lentelė. **Šiaulių regiono FZ turizmo potencialas**

|  |  |  |  |  |  |  |  |
| --- | --- | --- | --- | --- | --- | --- | --- |
|  | Savival-dybių grupė | Vertintų objektų sk. | Objektų vertinimo vidurkis[[15]](#footnote-15) | Objektų informacijos sklaida (vertinta nuo 0 iki 1 balo) | Apgyvendi-nimo įstaigų sk. 2023 m.[[16]](#footnote-16) | Apgyvendi-nimo vietų sk. 2023[[17]](#footnote-17) | Viešbučių / motelių užim-tumas[[18]](#footnote-18), % |
| Skaitmeni-nis lygis | Google pa-siekiamumas | Interneto svetainės | Socialiniai tinklai |
| Šiaulių m. sav. | Antra | 44 | 2,95 | 0,35 | 0,73 | 0,25 | 0,4 | 83 | 1 405 | 60,8 / 15,4 |
| Pakruojo r. sav. | Trečia | 33 | 2,34 | 0,23 | 0,56 | 0,11 | 0,21 | 6 | 157 | 42 / - |
| Radviliškio r. sav. | Trečia | 33 | 2,68 | 0,26 | 0,73 | 0,16 | 0,13 | 22 | 348 | 54,6 / 15,4 |
| Šiaulių r. sav. | Trečia | 30 | 2,73 | 0,27 | 0,73 | 0,07 | 0,27 | 23 | 590 | 26,5 / 39,4 |
| Akmenės r. sav. | Ketvirta | 26 | 2,54 | 0,32 | 0,67 | 0,32 | 0,29 | 10 | 483 | 24 / - |
| Kelmės r. sav. | Ketvirta | 26 | 2,52 | 0,39 | 0,85 | 0,3 | 0,42 | 22 | 471 | 42,2 / 5,6 |
| Joniškio r. sav. | Ketvirta | 26 | 2,55 | 0,29 | 0,67 | 0,18 | 0,29 | 11 | 216 | 27,9 / - |
| Šiaulių reg. FZ  |  | 218 | 2,62 | 0,3 | 0,71 | 0,2 | 0,29 | 230 | 4 764 | 50,9 / 23,7 |
| Lietuvos Resp. |  | 2 002 | 2,71 | 0,33 |  |  |  | 4 793 | 121 556 | 44,3 / 30 |

1.2. Objektų informacijos sklaidos skaitmeninis lygis[[19]](#footnote-19) visoje Lietuvoje dažniausiai įvertintas mažais balais, o FZ įvertinimai pastebimai mažesni už Lietuvos vidurkį. Nors Šiaulių regione gerai įvertintas informacijos pasiekiamumas Google paieškos sistemoje, tačiau pati turizmo informacijos kokybė objektų interneto svetainėse ir socialiniuose tinkluose įvertinta nepatenkinamai (žr. 1 lentelę). Populiarėjant socialiniams tinklams, būtina daugiau dėmesio skirti turizmo informacijos pateikimui socialiniuose tinkluose. Nors Google paieškos sistemoje daugelis regiono turizmo objektų pagal jų pavadinimą randami lengvai, tačiau šių objektų aprašymai interneto svetainėse dažnai yra nepakankamai informatyvūs, trūksta vaizdinės informacijos ir nurodymų, kaip šiuos objektus galima rasti.

1.3. Nors FZ savivaldybėse veikiantys turizmo informacijos centrai turi bendradarbiavimo patirties vystant bendrus maršrutus[[20]](#footnote-20) [[21]](#footnote-21), tačiau nepakankamai sistemingai, apimant visas FZ savivaldybes, vystomi platų paslaugų spektrą siūlantys maršrutai, skatinantys ilgiau pabūti FZ, aplankyti kelis objektus skirtingose savivaldybėse, apsistoti apgyvendinimo įmonėse, nekuriama FZ išskirtinumą pabrėžianti vieninga regiono turizmo reprezentacinė sistema.

1.4. Visoms Šiaulių regiono savivaldybėms reikia gerinti skaitmeninės turizmo informacijos sklaidos kokybę (žr. 1 lentelę). Ypač atokiau nuo miestų esantiems gamtos ir kultūros objektams reikia išsamesnio fizinio ženklinimo lengvesniam jų suradimui, ypatingai tais atvejais, kai sudėtinga naudotis elektroninėmis navigacijos priemonėmis.

1.5. Atvykę į gamtos ir kultūros objektus lankytojai dažnai nėra apskaitomi (žr. 2 lentelę). Todėl infrastruktūros įrengimas ir priežiūra vykdoma neturint patikimos informacijos apie lankytojus ir jų poreikius, sudėtinga užtikrinti optimalius naudos ir sąnaudų santykio aspektu procesus. Tai turi įtakos lankytojų pasitenkinimui ir sprendimui praleisti daugiau laiko, aplankyti daugiau objektų ar sugrįžti į lankytas teritorijas.

2 lentelė. **Šiaulių regiono FZ turizmo objektų 2022 m. lankytojų skaičiai**\*

|  |  |  |  |  |  |
| --- | --- | --- | --- | --- | --- |
|  | Iš viso lankytojų skaičius savivaldybėje | TIC / TVIC informacija | Regioninių, nacionalinių parkų direkcijų informacija | Muziejų informacija | Kitų turizmo įstaigų informacija |
| Akmenės r. sav. | 11 750 | Nėra duomenų | 5 178 | 6 572 | Nėra duomenų |
| Joniškio r. sav.  | 34 964 | 7 837 | 14 153 | 12 974 | Nėra duomenų |
| Kelmės r. sav. | 23 737 | 1 719 | 1 424 | 9 240 | 11 354\*\* |
| Pakruojo r. sav. | 10 000 | 10 000 | Nėra duomenų | Nėra duomenų | Nėra duomenų |
| Radviliškio r. sav. | 132 744 | 673 | Nėra duomenų | 65 000 | 67 071 |
| Šiaulių r. sav. | 207 400 | 65 846 | 9 542 | Nėra duomenų | 132 012 |
| Šiaulių m. sav. | 145 305 | 38 348 | Nėra duomenų | 106 957\*\*\* | Nėra duomenų |
| Šiaulių regiono FZ | 565 900 | 124 423 | 30 297 | 200 743 | 210 437 |

\* Šiaulių regiono Turizmo (ir verslo) informacijos centrų (TIC / TVIC), Regioninių, nacionalinių parkų direkcijų, Muziejų, Kitų turizmo įstaigų pateikti 2022 m. duomenys

\*\* Tytuvėnų piligrimų centro, Kražių M.K. Sarbievijaus kultūros centro informacija; \*\*\* Šiaulių „Aušros“ muziejaus informacija

1.6. Turizmo informacija apie regiono lankytinus objektus teikiama FZ savivaldybių TIC arba TVIC, Žemaitijos saugomų teritorijų direkcijos regioninių parkų lankytojų centruose[[22]](#footnote-22), turizmo paslaugų funkcijas vykdančiose įstaigose, esančiose lankytinuose objektuose arba prie jų (pvz., Tytuvėnų piligrimų centras[[23]](#footnote-23)). Iš dalies bendra FZ kelių savivaldybių turizmo informacija pateikiama interneto svetainėse (pvz., Šiaulių TIC[[24]](#footnote-24)), lauko stenduose, informaciniuose terminaluose, taktiliniuose žemėlapiuose, informaciniuose ekranuose, kituose interaktyviuose sprendimuose. Tačiau nėra visai FZ bendrų turizmo informacijos vartų, kuriuose fiziškai apsilankę lankytojai galėtų gauti išsamią informaciją apie bendras visai FZ turizmo paslaugas ir visoje FZ teritorijoje esančius turizmo objektus.

Poreikis (informacijos prieinamumo ir bendro veiklos koordinavimo aspektu) pasireiškia visose FZ savivaldybėse, o viešosios turizmo infrastruktūros trūkumai labiau būdingi Akmenės r., Joniškio r., Kelmės r., Pakruojo r., Radviliškio r. ir Šiaulių r. sav., Šiaulių m. sav. situacija geresnė.

***2. Efektyvinti neformaliojo švietimo sistemą***

2.1. Neformalųjį vaikų švietimą (toliau – NVŠ) už mokyklos ribų lankančių mokinių dalis Lietuvoje 2022-2023 mokslo metais buvo 44 %, Šiaulių regiono FZ – 38 %[[25]](#footnote-25), t. y. FZ NVŠ paslaugomis yra naudojamasi mažiau. Didžiausios Lietuvoje NVŠ už mokyklos ribų lankančių mokinių dalys 20 % Lietuvoje ir 13 %[[26]](#footnote-26) FZ buvo sporto kryptyje, muzikos kryptyje – 8 % Lietuvoje ir 10 % FZ, t. y. tradicinėse, iš esmės visose savivaldybėse vykdomose kryptyse. Labai maža dalis FZ mokinių 2022 m. rinkosi specifines etnokultūros, turizmo ir kraštotyros, gamtos ir ekologijos ir kitas retesnes kryptis (iš 15-os galimų NVŠ krypčių, net 6-iose dalyvavo mažiau kaip po 1 procentą mokinių). Pastebimas aiškus dėsningumas, kad mokinių pasirenkamų krypčių įvairovė visiškai atitinka savivaldybių geografinį išsidėstymą – Šiaulių miesto ir Šiaulių rajono savivaldybėse vaikai dalyvauja 14-oje krypčių iš 15 galimų, tuo tarpu tolstant nuo regiono centro dalyvavimas nuosekliai mažėja (labiausiai nutolusioje Akmenės r. sav. tik 7 iš 15, kitose savivaldybėse 9 arba 10 iš 15). Tai rodo, kad FZ NVŠ pasiūla yra nesubalansuota ir geografiniu aspektu (toliau nuo centro nutolusių savivaldybių vaikai turi mažesnes galimybes) ir teminiu aspektu, todėl tikslinga NVŠ programų pasiūla atokesnėms teritorijoms, orientuojantis į naujas, nedubliuojančias esamų programas.

Poreikis būdingas visoms FZ savivaldybėms, susiduriančioms su aukščiau nurodytais trūkumais.

2.2. XXI amžiuje daugeliui darbuotojų reikalingi tinkamo lygio bendrieji gebėjimai („minkštosios kompetencijos“): asmeninis veiksmingumas, kūrybiškumas, bendradarbiavimas, pilietiškumas, komunikacija, kritinis mąstymas ir problemų sprendimas[[27]](#footnote-27). Bendruosius gebėjimus būtina ugdyti, nes jie atspindi gyventojų atvirumą naujovėms, gebėjimą spręsti iššūkius, priimti nestandartinius, inovatyvius sprendimus. Vienas veiksmingiausių būdų to pasiekti – mokymasis visą gyvenimą, dalyvavimas suaugusių švietimo programose. Pilietiškumo aspektas švietime tampa vis svarbesnis globalių grėsmių akivaizdoje, todėl auga programų, susijusių su savo šalies, savo krašto, savo kultūros pažinimu svarba (mokantis su etnokultūra, kraštotyra, gamtos pažinimu susijusių ir panašių dalykų), o pasaulio ir ES „Žaliosios darbotvarkės“ kontekste – turėtų būti užtikrintas ir įdomus bei įtraukus ekologinis švietimas.

2.3. Trečiojo amžiaus universitetų (toliau – TAU) veikla skatina kartų bendradarbiavimą ir mokymąsi visą gyvenimą. Bent po vieną trečiojo amžiaus universitetą veikia visose funkcinės zonos savivaldybėse[[28]](#footnote-28) (Šiaulių mieste – du). TAU ir kitai suaugusiųjų neformaliojo švietimo veiklai gali būti panaudoti tie patys objektai, kaip ir neformaliojo vaikų švietimo atveju: atitinkamai specializuotų švietimo paslaugų pasiūla NVŠ kryptyse gali turėti poveikį ir suaugusių asmenų neformaliojo švietimo paslaugų pasiūlai (racionaliai naudojant tą pačią infrastruktūrą ir kitus išteklius).

**FZ savivaldybių potencialas bendriems poreikiams tenkinti**

**Tarptautiniu mastu žinomi turizmo ištekliai ir prasidėjęs savivaldybių bendradarbiavimas**

*1. Tarptautiniai maršrutai Šiaulių regione.* Yra sudaryti tarptautiniai maršrutai, kurių dalimi yra Šiaulių regiono objektai: 1) 2022 m. leidinyje „Įspūdinga kelionė po dvarų ir rūmų parkus. Žiemgala. Šiaurės Lietuva“ aprašyti 55 dvarų ir rūmų parkai, jie įtraukti į atskirus 3 maršrutus ir apima Latvijos Žiemgalos krašto bei Šiaulių ir Panevėžio apskričių ypatingus parkus[[29]](#footnote-29); 2) Camino Lituano kultūros kelias – savarankiškai keliauti paruoštas daugiau nei 1000 kilometrų šiuolaikinis piligrimų kelias, besidriekiantis per visą Lietuvą bei per šešias (išskyrus Akmenės r. sav.) Šiaulių regiono savivaldybių teritorijas ir prisijungiantis prie Europos tarptautinio Šv. Jokūbo kelių tinklo[[30]](#footnote-30).

*2. Gerai išvysta dalies regiono turizmo informacijos centrų veikla.* PagalVšĮ „Keliauk Lietuvoje“ 2022 m. atliktą Lietuvos turistinių objektų infrastruktūros vertinimą[[31]](#footnote-31)tarp Lietuvoje pasirinktų ir įvertintų 93 turizmo informacijos centrų bei turizmo ir verslo informacijos centrų (toliau – TIC / TVIC) Šiaulių turizmo informacijos centras kartu su jame veikiančiu Baltų kultūros pažinimo centru "Baltų kelias" pasidalijo 6–7 vietas, vertinimo balas – 3,76. Devintoje vietoje – VšĮ Joniškio turizmo ir verslo informacijos centras, 3,69 balo; 12 vietoje – Šiaulių rajono turizmo ir verslo informacijos centras, 3,65 balo. Gerai vertinamos šių savivaldybių TIC praktikos gali būti perimtos ir kitų FZ bendradarbiaujančių savivaldybių TIC arba TVIC.

*3. Bendrai teikiama regiono turizmo objektų skaitmeninė informacija.* Regiono skaitmeninės turizmo informacijos sklaidai naudinga Šiaulių miesto turizmo informacijos centro interneto svetainė[[32]](#footnote-32), kurioje šalia miesto turizmo informacijos randa vietos ir nemaža dalis Šiaulių regiono turizmo informacijos, pvz., elektroninis leidinys „Šiaulių regiono turizmo gidas“[[33]](#footnote-33). Išsamesnė informacija pateikta analizuojant FZ savivaldybių ryšius.

Potencialas būdingas visoms FZ savivaldybėms ir gali padėti tenkinti jų poreikius.

**Regiono bendros problemos sprendimui identifikuota galimybė: strateginis požiūris į turizmo sektorių ES lygiu**

 Europos Sąjungos Tarybos išvadose dėl 2030 m. Europos turizmo darbotvarkės[[34]](#footnote-34) išskirtos 4 svarbiausios turizmo ateities kryptys: tvarumas, skaitmeninimas, atsparumas ir MVĮ stiprinimas.

*Tvarumas.* Akcentuojami darnaus vystymosi principai, apimantys ekonominį, aplinkos ir socialinį tvarumą, turizmo vietovių turimų pranašumų, susijusių su gamtos ištekliais, kultūros paveldu išnaudojimą ir gebėjimus suteikti lankytojams unikalių, autentiškų įspūdžių; skatinama „žalioji“ turizmo įmonių įskaitant SVV transformacija.

*Skaitmeninimas.* Skatinamas duomenimis grindžiamų turizmo paslaugų plėtra ir planavimas; Skaitmeninių inovacijų diegimas, reaguojant į naujas tendencijas (pvz., virtualioji realybė, dideli duomenų rinkiniai, blokų grandinės technologijos) ir į kintančius vartotojų lūkesčius SVV ir turizmo vietovių skaitmeninimas infrastruktūros diegimui ir plėtrai, skaitmeninių gebėjimų stiprinimas.

*Atsparumo didinimas.* Skatinamas inovacijų diegimas; mokymasis ir specialistų rengimas; saugumo ir krizių valdymo priemonių diegimas, sąveikos su vietos bendruomenėmis gerinimas.

*MVĮ stiprinimas.* Pabrėžiama MVĮ svarba turizmo ekosistemoje, nes jos sukuria apie 64 % ES turizmo pramonės pridėtinės vertės ir jose dirba 84 % šios srities darbuotojų.

**Regiono bendros problemos sprendimui identifikuota grėsmė: sumažėjusi turizmo paklausa Rytų Europos regione**

2014–2020 m. Europos Sąjungos fondų investicijų poveikio Lietuvos turizmo sektoriaus augimui ir plėtrai vertinimo ataskaitoje[[35]](#footnote-35) (toliau – Vertinimo ataskaita) teigiama, kad „*nors 2022 m. turizmo atsigavimas daugelyje šalių viršijo lūkesčius, ekonomikos nuosmukis dėl Rusijos agresijos prieš Ukrainą ir pasikeitęs ekonominis ir geopolitinis kontekstas atneša naujų iššūkių ir mažina sektoriaus atsigavimo perspektyvas su Ukraina ir Baltarusija besiribojančiose ES šalyse*“. Vakarų Europai greitai atsigaunant po COVID-19 pandemijos, Centrinėje ir Rytų Europoje pastebimi naujos geopolitinės situacijos sukelti padariniai. Turistai išskiria Rytų Europos regioną kaip nepatrauklų kelionėms.

**Vidinių ir išorinių regiono veiksnių sąsajos**

Strateginis požiūris į turizmo sektorių ES lygiu, tarptautiniu mastu žinomi turizmo ištekliai ir prasidėjęs savivaldybių bendradarbiavimas, su sąlyga kad bus geriau pritaikyti lankymui FZ gamtos ir kultūros objektai, pagerinta turizmo informacijos sklaida leis prisitaikyti, kompensuoti sumažėjusios turizmo paklausos Rytų Europos regione poveikį.

**Pažangos priemonės tikslinės grupės**

PP tikslinės grupės: gyventojai, MVĮ, savivaldybės ir kitos viešojo sektoriaus institucijos bei įstaigos. Pagrindiniai gyventojų, savivaldybių ir kitų viešojo sektoriaus institucijų poreikiai – gauti tinkamas turizmo srities paslaugas, MVĮ poreikiai – turėti galimybių teikti tokias paslaugas. Pagal analizuotus socialinius ir ekonominius regiono rodiklius tikėtina, kad tikslinių grupių poreikiai pažangos priemonės įgyvendinimo metu ir 5 metus po jos įgyvendinimo pabaigos išliks panašūs.

**Pažangos priemone siekiami pokyčiai**

Įgyvendinant Pažangos priemonę ir ŠRFZ strategijos 1.2 uždavinį *„Pritaikyti gamtos ir kultūros objektus lankymui, gerinti informacijos sklaidą“*, planuojama vykdyti ŠRFZ strategijos investicinius veiksmus 1.2.1.–1.2.34., kuriais numatoma:

* pritaikyti lankymui gamtos ir kultūros objektus FZ;
* įrengti bendrus regiono turizmo vartus ir išplėsti neformaliojo vaikų ir suaugusiųjų švietimo paslaugas (turizmo ir kraštotyros, gamtos ir ekologijos kryptyse).

ŠRFZ strategijos 1.2 uždavinio įgyvendinimui planuojama vykdyti neinvesticinį veiksmą *1.2.35. Jungtinės veiklos sutartis dėl gamtos ir kultūros objektų pritaikymo lankymui ir informacinės sklaidos gerinimo*. Už bendrą veiklos valdymą, organizavimą, koordinavimą atsakinga Kelmės r. savivaldybė, o Akmenės r., Joniškio r., Radviliškio r., Pakruojo r., Šiaulių m. ir Šiaulių r. savivaldybės prisidės prie veiklų vykdymo. Visi partneriai, koordinuojant Kelmės r. savivaldybės Turizmo ir verslo informacijos centrui, kurs bendrą komunikacijos priemonių planą, formuos bendrus regiono turizmo maršrutus. Koordinatorius įgaliojamas vykdyti regiono turizmo objektų infrastruktūros ir informacijos sklaidos įgyvendinimo stebėseną bei koordinavimą, vertinti atliekamų veiklų kokybę. Visoms regiono savivaldybėms numatomos ir apibrėžiamos konkrečios atsakomybės ir įsipareigojimai įgyvendinant komunikacijos ir analizės veiklas, susijusias su regioninių turistinių maršrutų palaikymu ir bendra rinkodara, leidžiančias atskleisti regiono turistinį potencialą. Visos regiono savivaldybės užtikrins veiklų įgyvendinimą ir sklaidą, naudodamosi savo infrastruktūra ir žmogiškaisiais ištekliais, į jų vykdymą įtraukiant turizmo, turizmo ir verslo informacijos centrus.

Šio 2 uždavinio neinvesticinio ir investicinių veiksmų visuma leis užtikrinti naudą, kurią gaus visos FZ gyventojai, turizmo srityje dirbančios įmonės, turizmo paslaugų teikėjai, turizmo informacijos centrai, turistai ir lankytojai. Nors pagal analizuotus regiono turizmo rodiklius daugelis gamtos ir kultūros objektų yra neblogai lankomi (žr. 2 lentelę), tačiau reikia papildomų, konkrečiai pasirinktų veiklų tolesniam regiono gamtos ir kultūros objektų prieinamumo gerinimui, šių objektų prieigų ir infrastruktūros įrengimui bei modernizavimui. Tam skirti Pažangos priemonės regiono savivaldybių parengti 35 projektai.

**III SKYRIUS**

**PAŽANGOS PRIEMONĖS ĮGYVENDINIMO TERITORIJA**



**1 pav.** Šiaulių regiono teritorijos, kurioje įgyvendinama Pažangos priemonė, žemėlapis

Pažangos priemonės įgyvendinimo teritorija yra Šiaulių regionas Lietuvos šiaurėje, vakaruose ribojasi su Telšių regionu, pietvakariuose – su Tauragės regionu, pietuose – su Kauno regionu, rytuose – su Panevėžio regionu, šiaurėje – su Latvija. Šiaulių regioną sudaro 7 savivaldybės (žr. 1 pav.): Šiaulių rajono savivaldybė yra žiedinė – aplink Šiaulių miesto savivaldybę, aplink ją išsidėsčiusios Akmenės, Joniškio, Pakruojo, Radviliškio ir Kelmės rajonų savivaldybės.

**IV SKYRIUS**

**PAŽANGOS PRIEMONĖS VEIKLOS, PROJEKTŲ VYKDYTOJAI IR PARTNERIAI**

Siekiant spręsti Šiaulių regiono šiame PP pagrindimo apraše įvardintas problemas bei pritaikant gamtos ir kultūros objektus lankymui ŠRFZ teritorijoje, gerinant turizmo informacijos sklaidą, regiono savivaldybės siūlo įgyvendinti 35 projektus, kurie prisidės prie 2022–2030 m. Šiaulių regiono plėtros plano Pažangos priemonės *LT026-01-03-10 „Turizmo objektų patrauklumo gerinimas“* bei ŠRFZ strategijos 1.2 uždavinio „*Pritaikyti gamtos ir kultūros objektus lankymui, gerinti informacijos sklaidą*“ įgyvendinimo. Įgyvendinus siūlomus 35 projektus padidės regiono gamtos ir kultūros objektų patrauklumas, bus sukurta palankesnė turizmo informacijos sklaida ŠRFZ teritorijoje.

Projektų pareiškėjai ir vykdytojai yra atitinkamų regiono savivaldybių administracijos, tokį pasirinkimą nulemia Vietos savivaldos įstatymo 6 straipsnio 38 punkte nustatytos savivaldybių savarankiškosios funkcijos „*sąlygų verslo ir turizmo plėtrai sudarymas ir šios veiklos skatinimas*“ vykdymas, pagal 5 straipsnio 1 punktą atliekamas *pagal Konstitucijos ir įstatymų suteiktą kompetenciją, įsipareigojimus savivaldybės bendruomenei ir šios interesais*. Projektų partneriais kai kuriuose projektuose pasirinktos Valstybės įmonės ir įstaigos, atsakingos už atitinkamų gamtos ir kultūros objektų priežiūrą.

3 lentelė. **Pažangos priemonės projektai**

|  |  |
| --- | --- |
| **Projekto pavadinimas** | **Projekto veiklos, pareiškėjai ir vykdytojai, partneriai**  |
| 1.1. Akmenės gamtos irkultūros parko pritaikymas lankymui | Akmenės gamtos ir kultūros parko (adresas: Kadagių k., Akmenės sen.; Kadagių k. 1A, Akmenės sen.; Akmenė) pritaikymas lankymui (turistinis maršrutas "Gamtos išteklių įvairovė Šiaulių regione"). Planuojamos veiklos: informacinės infrastruktūros, apšvietimo įrengimas ar atnaujinimas, mažosios architektūros elementų ir kitos lankymui reikalingos infrastruktūros įrengimas.*Projekto pareiškėjas ir vykdytojas – Akmenės rajono savivaldybės administracija. Projekto partneriai: Valstybės įmonė Valstybinių miškų urėdija, Žemaitijos saugomų teritorijų direkcija.* |
| 1.2. Apžadų kapelių pritaikymas lankymui | Apžadų kapelių (KVR (Kultūros vertybių registras) 4170, adresas: Kairiškių k., Papilės sen., Akmenės r. sav.) pritaikymas lankymui (turistinis maršrutas "Kelionė Šiaulių regiono istorinėmis vietomis"). Planuojamos veiklos objekto prieigose: privažiavimo (nuo kelio Kairiškiai – Šiurkiškės) įrengimas; automobilių stovėjimo aikštelės, mažosios architektūros elementų ir kitos lankymui reikalingos infrastruktūros įrengimas.*Projekto pareiškėjas ir vykdytojas – Akmenės rajono savivaldybės administracija. Projekto partneris: Valstybės įmonė Valstybinių miškų urėdija.* |
| 1.3. Dabikinės dvaro parko pritaikymas lankymui | Dabikinės dvaro parko (KVR 38841, Akmenės r. sav., Akmenės sen., Dabikinės k.) pritaikymas lankymui (turistinis maršrutas "Kelionė Šiaulių regiono istorinėmis vietomis"). Planuojamos veiklos objekte ir prieigose: automobilių stovėjimo aikštelės įrengimas; parko teritorijos apšvietimo, mažosios architektūros elementų ir kitos lankymui reikalingos infrastruktūros įrengimas. *Projekto pareiškėjas ir vykdytojas – Akmenės rajono savivaldybės administracija. Projekto partnerių nenumatyta.*  |
| 1.4. Inovatyvių turizmo ir ženklinimo sprendinių diegimas Akmenės rajono savivaldybėje | Funkcinei zonai skirtos gamtos ir kultūros objektų informacinės infrastruktūros įrengimas Akmenės r. sav. teritorijoje esančiuose bendruose su kitomis savivaldybėmis maršrutuose. Planuojamos veiklos: infoterminalų, taktilinių žemėlapių,informacinio stendo (ekrano) įrengimas; kiti interaktyvūs sprendimai.*Projekto pareiškėjas ir vykdytojas – Akmenės rajono savivaldybės administracija. Projekto partnerių nenumatyta.* |
| 1.5. Luokavos piliakalnio pritaikymas lankymui | Luokavos piliakalnio (KVR 1824, Akmenės r. sav.) pritaikymas lankymui (turistinis maršrutas "Gamtos išteklių įvairovė Šiaulių regione"). Numatomos veiklos: privažiavimo kelio prie piliakalnio įrengimas (nuo pagrindinio kelio Nr.1020) iki automobilių stovėjimo aikštelės prie objekto apie 1350 m); automobilių stovėjimo aikštelės, pėsčiųjų tako nuo automobilių stovėjimo aikštelės iki objekto, mažosios architektūros elementų ir kitos lankymui reikalingos infrastruktūros įrengimas. *Projekto pareiškėjas ir vykdytojas – Akmenės rajono savivaldybės administracija. Projekto partneris: Valstybės įmonė Valstybinių miškų urėdija.* |
| 1.6. Papilės II piliakalnio pritaikymas lankymui | Papilės II piliakalnio (KVR 1822, Akmenės r. sav., Papilė) pritaikymas lankymui (turistinis maršrutas "Kelionė Šiaulių regiono istorinėmis vietomis"). Planuojamos veiklos objekte ir jo prieigose: takų, apžvalgos aikštelės, apšvietimo, mažosios architektūros elementų ir kitos lankymui reikalingos infrastruktūros įrengimas.*Projekto pareiškėjas ir vykdytojas – Akmenės rajono savivaldybės administracija. Projekto partneris: Žemaitijos saugomų teritorijų direkcija.* |
| 1.7. Žemės gelmių sluoksnių Menčių karjere ir Sablauskių tvenkinio pritaikymas lankymui | Žemės gelmių sluoksnių Menčių karjere ir Sablauskių tvenkinio (Akmenės r. sav.) bei kitų Akmenės r. sav. gamtos ir kultūros objektų pritaikymas lankymui. Planuojamos veiklos: 1. Menčių karjere ir jo prieigose – žemės gelmių sandaros apžvalgos aikštelės įrengimas; privažiavimo kelio nuo pagrindinio kelio (Nr.1014) iki apžvalgos aikštelės, automobilių stovėjimo aikštelės, mažosios architektūros elementų ir kitos lankymui reikalingos infrastruktūros įrengimas.2. Sablauskių tvenkinyje ir prieigose: takų, automobilių stovėjimo aikštelės įrengimas; paplūdimio ir poilsio zonos įrengimas; mažosios architektūros elementų ir kitos lankymui reikalingos infrastruktūros įrengimas.*Projekto pareiškėjas ir vykdytojas – Akmenės rajono savivaldybės administracija. Projekto partnerių nenumatyta.* |
| 1.8. Lietuvos valstybės atkūrimo šimtmečio ąžuolyno, Sidabros upės ir tvenkinio pritaikymas lankymui | Lietuvos valstybės atkūrimo šimtmečio ąžuolyno, Sidabros upės ir tvenkinio (Stadiono tak. 22, Joniškis) pritaikymas lankymui (turistinis maršrutas "Kelionė Šiaulių regiono istorinėmis vietomis"). Numatomos veiklos: privažiavimo kelio nuo Joniškio miesto aplinkkelio, jungiančio valstybinį magistralinį kelią Nr. A12 Ryga–Šiauliai–Tauragė–Kaliningradas, iki objekto, numatoma modernizuoti apie 119 metrų ilgio kelio dangą; esančios automobilių stovėjimo aikštelės sujungimas takais su teritorijos lankytinais objektais; pėsčiųjų takų apšvietimo sistemos įrengimas; apžvalgos aikštelių įrengimas; dviračių ir paspirtukų saugyklos – stoginės su įkrovimo stotele įrengimas; pontoninio tilto ir valčių prieplaukos tvenkinyje įrengimas; sanitarinių patalpų, poilsio ir vaikų žaidimų aikštelių įrengimas; paplūdimio modernizavimas; mažosios architektūros elementų ir kitos lankymui reikalingos infrastruktūros įrengimas.*Projekto pareiškėjas ir vykdytojas – Joniškio rajono savivaldybės administracija. Projekto partnerių nenumatyta.* |
| 1.9. Žagarės dolomito atodangos pritaikymas lankymui | Žagarės dolomito atodangos (Dolomito g. 3 ir 6, Žagarė, Joniškio r. sav.) pritaikymas lankymui (turistinis maršrutas "Gamtos išteklių įvairovė Šiaulių regione"). Numatomos veiklos objekte ir jo prieigose: automobilių stovėjimo aikštelės įrengimas; apžvalgos terasos ir apžvalgos aikštelių įrengimas; poilsio ir vaikų žaidimų aikštelių įrengimas; pasivaikščiojimo takų įrengimas; informacinės infrastruktūros, mažosios architektūros elementų ir kitos lankymui reikalingos infrastruktūros įrengimas. *Projekto pareiškėjas ir vykdytojas – Joniškio rajono savivaldybės administracija. Projekto partnerių nenumatyta.* |
| 1.10. Žagarės ozo pritaikymas lankymui | Žagarės ozo, Žvelgaičio tvenkinio ir Švėtės upės (P. Cvirkos g., Žagarė, Joniškio r. sav., Žagarės ozo teritorija) pritaikymas lankymui (turistinis maršrutas "Gamtos išteklių įvairovė Šiaulių regione"). Numatomos veiklos: pėsčiųjų tako, vedančio nuo Žagarės, įrengimas; apžvalgos ir poilsio aikštelių įrengimas; nusileidimų prie tvenkinio įrengimas buvusio malūno teritorijoje; liepto, pasivaikščiojimo takų įrengimas prie teritorijoje esančio šaltinio ir Švėtės užtvankos;pažintinio tako, paukščių stebėjimo bokštelio įrengimas; mažosios architektūros elementų, informacinės ir kitos lankymui reikalingos infrastruktūros įrengimas.*Projekto pareiškėjas ir vykdytojas – Joniškio rajono savivaldybės administracija. Projekto partnerių nenumatyta.* |
| 1.11. Tytuvėnų turizmo ir neformaliojo kraštotyros švietimo centro įrengimas | Turizmo informacijos ir neformaliojo kraštotyros švietimo centro įrengimas (Kelmės g. 7a, Tytuvėnai, Kelmės r. sav.), siekiant pristatyti FZ savivaldybių gamtos objektus, sakralinį paveldą, kultūros objektus, jungiamus Šv. Jokūbo kelio atkarpų ir kitų pro Tytuvėnus einančių bendrų FZ maršrutų. Panaudojant kuriamą infrastruktūrą kartu numatoma pritaikyti patalpas turizmo ir kraštotyros bei gamtos ir ekologijos neformaliajam vaikų ir suaugusiųjų švietimui. Bus pastatytas naujas pastatas ir įrengtos: turizmo informacijos patalpos su FZ lankytinus objektus pristatančia interaktyvia ekspozicija; neformaliajam švietimui skirtos erdvės; salė pristatymams ir renginiams (naudojama tiek turizmo informacijos, tiek neformaliojo švietimo veiklai); bendrosios, pagalbinės patalpos.*Projekto pareiškėjas ir vykdytojas – Kelmės rajono savivaldybės administracija. Projekto partnerių nenumatyta.* |
| 1.12. Tytuvėnų m. Giliaus ežero pritaikymas lankymui | Giliaus ežero (Tytuvėnai, Kelmės r. sav., turistinis maršrutas "Gamtos išteklių įvairovė Šiaulių regione") pritaikymas lankymui rytinėje šio ežero pakrantėje: automobilių stovėjimo aikštelės (sklype Miško g. 7A), privažiavimo kelio nuo Miško g. iki automobilių stovėjimo aikštelės įrengimas; pontoninio tilto su prieplauka, pažintinio tako įrengimas; paplūdimio modernizavimas; vaikų žaidimo aikštelės, takų Giliaus ežero pakrante įrengimas ir (ar) modernizavimas, apšvietimo įrengimas, mažosios architektūros ir kitos lankymui reikalingos infrastruktūros įrengimas ir modernizavimas pagal universalaus dizaino principus.*Projekto pareiškėjas ir vykdytojas – Kelmės rajono savivaldybės administracija. Projekto partnerių nenumatyta.* |
| 1.13. Tytuvėnų m. Bridvaišio ežero pritaikymas lankymui | Bridvaišio ežero (Tytuvėnai, Kelmės r. sav., turistinis maršrutas "Gamtos išteklių įvairovė Šiaulių regione") pritaikymas lankymui: automobilių stovėjimo aikštelės Aušros g. 16 ir privažiavimo kelio nuo Aušros gatvės iki automobilių stovėjimo aikštelės modernizavimas; takų sistemos, apšvietimo ir paplūdimio modernizavimas; informacinės ir kitos lankymui reikalingos infrastruktūros įrengimas ar modernizavimas pagal universalaus dizaino principus.*Projekto pareiškėjas ir vykdytojas – Kelmės rajono savivaldybės administracija. Projekto partnerių nenumatyta.* |
| 1.14. Kelmės evangelikų reformatų bažnyčios pritaikymas lankymui | Kelmės evangelikų reformatų bažnyčios (KVR 1379, turistinis maršrutas "Kelionė Šiaulių regiono istorinėmis vietomis") pritaikymas lankymui. Planuojamos veiklos: bažnyčios prieigų pritaikymas žmonėms su negalia, automobilių stovėjimo aikštelės įrengimas, takų įrengimas, mažosios architektūros elementų ir kitos lankymui reikalingos infrastruktūros įrengimas. *Projekto pareiškėjas ir vykdytojas – Kelmės rajono savivaldybės administracija. Projekto partnerių nenumatyta.*  |
| 1.15. Kelmės Tūkstantmečio parko pritaikymas lankymui | Kelmės Tūkstantmečio parko (Kelmė, turistinis maršrutas "Kelionė Šiaulių regiono istorinėmis vietomis") pritaikymas lankymui. Planuojamos veiklos objekte ir prieigose: automobilių stovėjimo aikštelės įrengimas šalia sklypo Pavasario g. 10, tilto per Kražantės upę ir takų nuo automobilių stovėjimo aikštelės iki parko įrengimas; apšvietimo, mažosios architektūros elementų įrengimas, poilsio vietos su erdvėmis vaikams ir kitos lankymui reikalingos infrastruktūros įrengimas. *Projekto pareiškėjas ir vykdytojas – Kelmės rajono savivaldybės administracija. Projekto partnerių nenumatyta.*  |
| 1.16. Burbaičių piliakalnio su gyvenviete pritaikymas lankymui | Burbaičių piliakalnio su gyvenviete (KVR 24507, Burbaičių k., Kukečių sen., Kelmės r. sav., turistinis maršrutas "Kelionė Šiaulių regiono istorinėmis vietomis"), vad. Piliuku, pritaikymas lankymui. Planuojamos veiklos objekte ir prieigose: tilto į Burbaičių piliakalnį per Kražantės upę įrengimas; laiptų į piliakalnį atnaujinimas; informacinių stendų, mažosios architektūros elementų ir kitos lankymui reikalingos infrastruktūros įrengimas.*Projekto pareiškėjas ir vykdytojas – Kelmės rajono savivaldybės administracija. Projekto partnerių nenumatyta.*  |
| 1.17. Kelmės r. savivaldybės kultūros objektų pritaikymas lankymui | Kelmės Švč. Mergelės Marijos ėmimo į dangų bažnyčios (KVR 16024), Tytuvėnų Švč. M. Marijos, Angelų Karalienės bažnyčios (KVR 975), Kražių Švč. M. Marijos Nekaltojo Prasidėjimo bažnyčios (KVR 1380), Šaukėnų Švč. Trejybės bažnyčios (KVR 1382 bažnyčios vartai) ir Užvenčio Šv. Marijos Magdalietės bažnyčios (KVR 1383), turistinis maršrutas "Kelionė Šiaulių regiono istorinėmis vietomis", pritaikymas lankymui. Planuojamos veiklos objektų prieigose: viešųjų tualetų, mažosios architektūros elementų ir kitos lankymui reikalingos infrastruktūros įrengimas.  *Projekto pareiškėjas ir vykdytojas – Kelmės rajono savivaldybės administracija. Projekto partnerių nenumatyta.*  |
| 1.18. Maironių akmens su "vaiko pėda" ir šaltinio pritaikymas lankymui | Maironių akmens su "vaiko pėda" (KVR 6072) ir šaltinio (KVR 26436) (Maironių k., Liolių sen., Kelmės r. sav., turistinis maršrutas "Kelionė Šiaulių regiono istorinėmis vietomis") pritaikymas lankymui. Planuojamos veiklos objektų prieigose: poilsio ir automobilių stovėjimo aikštelės įrengimas; pėsčiųjų takų, mažosios architektūros elementų bei kitos lankymui reikalingos infrastruktūros įrengimas.  *Projekto pareiškėjas ir vykdytojas – Kelmės rajono savivaldybės administracija. Projekto partnerių nenumatyta.*  |
| 1.19. Pavandenės (Sakelinės) buv. dvaro sodybos pritaikymas lankymui | Pavandenės dvaro sodybos (KVR 199, Pavandenės k., Užvenčio sen., Kelmės r. sav., turistinis maršrutas "Kelionė Šiaulių regiono istorinėmis vietomis") pritaikymas lankymui. Planuojamos veiklos objekte ir prieigose: poilsio ir automobilių stovėjimo aikštelės įrengimas; parko takų, taktilinio stendo, atkuriančio dvaro rūmų vaizdą, mažosios architektūros elementų ir kitos lankymui reikalingos infrastruktūros įrengimas.*Projekto pareiškėjas ir vykdytojas – Kelmės rajono savivaldybės administracija. Projekto partnerių nenumatyta.* |
| 1.20. Kubilių, Papušynio piliakalnio su gyvenviete pritaikymas lankymui | Kubilių, Papušynio piliakalnio su gyvenviete (KVR 24513, Papušynio k., Tytuvėnų sen., Kelmės r. sav., turistinis maršrutas "Kelionė Šiaulių regiono istorinėmis vietomis") pritaikymas lankymui. Planuojamos veiklos objekte ir prieigose: poilsio ir automobilių stovėjimo aikštelės įrengimas, prieigos prie piliakalnio, apžvalgos aikštelės piliakalnio viršūnėje įrengimas; laiptų į piliakalnį modernizavimas; mažosios architektūros elementų ir kitos lankymui reikalingos infrastruktūros įrengimas.*Projekto pareiškėjas ir vykdytojas – Kelmės rajono savivaldybės administracija. Projekto partnerių nenumatyta.* |
| 1.21. Medžiokalnio pritaikymas lankymui | Kalno, vad. Medžiokalniu (KVR 17166, Kražių mstl., Kelmės r. sav., turistinis maršrutas "Kelionė Šiaulių regiono istorinėmis vietomis"), pritaikymas lankymui. Planuojamos veiklos objekte ir prieigose: automobilių stovėjimo aikštelės ir prieigos prie piliakalnio įrengimas; esamų apžvalginių takų modernizavimas; mažosios architektūros elementų ir kitos lankymui reikalingos infrastruktūros įrengimas.*Projekto pareiškėjas ir vykdytojas – Kelmės rajono savivaldybės administracija. Projekto partnerių nenumatyta.* |
| 1.22. Kalniškių, Spakainasties piliakalnio su gyvenviete pritaikymas lankymui | Kalniškių, Spakainasties piliakalnio, dar vadinamo Biržės kalnu (KVR 24511, Kalniškių k., Šaukėnų sen., Kelmės r. sav., turistinis maršrutas "Kelionė Šiaulių regiono istorinėmis vietomis"), pritaikymas lankymui. Planuojamos veiklos objekte ir prieigose: poilsio vietos ir automobilių stovėjimo aikštelės įrengimas; esamų piliakalnio laiptų modernizavimas; mažosios architektūros elementų ir kitos lankymui reikalingos infrastruktūros įrengimas.*Projekto pareiškėjas ir vykdytojas – Kelmės rajono savivaldybės administracija. Projekto partnerių nenumatyta.* |
| 1.23. Kruojos upės ir Pakruojo tvenkinio pritaikymas lankymui | Kruojos upės ir Pakruojo tvenkinio (Pakruojo m., turistinis maršrutas "Gamtos išteklių įvairovė Šiaulių regione") pritaikymas lankymui. Numatomos veiklos objektuose ir jų prieigose: automobilių aikštelės įrengimas; paplūdimių modernizavimas ir įrengimas; apžvalgos aikštelės įrengimas; esamų takų modernizavimas ir naujų įrengimas, laiptų, mažosios architektūros elementų ir kitos lankymui reikalingos infrastruktūros įrengimas.*Projekto pareiškėjas ir vykdytojas – Pakruojo rajono savivaldybės administracija. Projekto partnerių nenumatyta.* |
| 1.24. Laičių tvenkinio pritaikymas lankymui | Laičių tvenkinio (Pakruojo r. sav., turistinis maršrutas "Gamtos išteklių įvairovė Šiaulių regione") pritaikymas lankymui. Numatomos veiklos objekte ir prieigose: pėsčiųjų takų įrengimas; vaikų žaidimo aikštelės įrengimas; apšvietimo įrengimas; paplūdimio ir poilsio zonos įrengimas; pontoninių tiltų įrengimas; paukščių stebėjimo vietos įrengimas; mažosios architektūros elementų ir kitos lankymui reikalingos infrastruktūros įrengimas.*Projekto pareiškėjas ir vykdytojas – Pakruojo rajono savivaldybės administracija. Projekto partnerių nenumatyta.* |
| 1.25. Pakruojo rajono savivaldybės kultūros objektų pritaikymas lankymui | Lygumų Švč. Trejybės bažnyčios (KVR 16036), Rozalimo Švč. Mergelės Marijos vardo bažnyčios (KVR 22186), Žeimelio evangelikų liuteronų bažnyčios (KVR 16039), Žeimelio karčemų komplekso (KVR 1520) pritaikymas lankymui (turistinis maršrutas "Kelionė Šiaulių regiono istorinėmis vietomis"). Planuojama įrengti asmenų su negalia poreikiams pritaikytus viešuosius tualetus, sutvarkyti prieigas, įrengti mažosios architektūros elementus ir kitą lankymui reikalingą infrastruktūrą.*Projekto pareiškėjas ir vykdytojas – Pakruojo rajono savivaldybės administracija. Projekto partnerių nenumatyta.* |
| 1.26. Tyrulių pelkės pritaikymas lankymui | Tyrulių pelkės (Radviliškio r. sav., turistinis maršrutas "Gamtos išteklių įvairovė Šiaulių regione") pritaikymas lankymui. Planuojamos veiklos pelkėje ir jos prieigose: privažiavimo kelio (kelio Tyruliai – Giedriai atkarpos) modernizavimas; poilsio ir automobilių stovėjimo aikštelės įrengimas; pažintinių takų įrengimas; tiltelio, pontoninio liepto įrengimas; apžvalgos bokštelio įrengimas; mažosios architektūros elementų ir kitos lankymui reikalingos infrastruktūros įrengimas.*Projekto pareiškėjas ir vykdytojas – Radviliškio rajono savivaldybės administracija. Projekto partnerių nenumatyta.* |
| 1.27. Antaniškių miško pritaikymas lankymui | Antaniškių miško (Vytauto Landsbergio–Žemkalnio g. 26, Radviliškis, turistinis maršrutas "Gamtos išteklių įvairovė Šiaulių regione") pritaikymas lankymui. Planuojamos veiklos: stovyklavietės įrengimas, vaikų žaidimo aikštelės įrengimas, viešųjų tualetų, kitų mažosios architektūros elementų įrengimas, apšvietimo, video kamerų įrengimas, privažiavimo dviračiais sutvarkymas, laužavietės, stovų dviračiams, stalų ir suoliukų, informacinių stendų ir ženklų įrengimas. *Projekto pareiškėjas ir vykdytojas – Radviliškio rajono savivaldybės administracija. Projekto partnerių nenumatyta.*  |
| 1.28. Burbiškio dvaro sodybos pritaikymas lankymui | Burbiškio dvaro sodybos (KVR 472, Burbiškio k., Radviliškio r. sav., turistinis maršrutas "Kelionė Šiaulių regiono istorinėmis vietomis") pritaikymas lankymui. Planuojamos veiklos objekte ir prieigose: Privažiuojamo kelio RD0241 prie dvaro nuo kelio RD0239 rekonstravimas; automobilių stovėjimo aikštelių įrengimas (šiaurinėje dvaro sklypo dalyje); poilsio aikštelių su geriamojo vandens stotelėmis, įkrovų telefonams, suoliukų, pavėsinių, informacinių stendų ir kitų mažosios architektūros elementų bei lankymui reikalingos infrastruktūros įrengimas.*Projekto pareiškėjas ir vykdytojas – Radviliškio rajono savivaldybės administracija. Projekto partnerių nenumatyta.* |
| 1.29. Pakiršinio dvaro pritaikymas lankymui | Pakiršinio dvaro (KVR 492, Parko g. 8, Pakiršinio k., Radviliškio r. sav., turistinis maršrutas "Kelionė Šiaulių regiono istorinėmis vietomis") ir jo prieigų pritaikymas lankymui. Planuojamos veiklos: lauko pavėsinės, takelių, apšvietimo, mažosios architektūros elementų ir kitos lankymui reikalingos infrastruktūros įrengimas.*Projekto pareiškėjas ir vykdytojas – Radviliškio rajono savivaldybės administracija. Projekto partnerių nenumatyta.* |
| 1.30. Kultūros objektų, esančių Šv. Jokūbo piligriminiame kelyje, pritaikymas lankymui | Vadaktų dvarvietės (KVR 23870, Vadaktai, Radviliškio r. sav.), Vileikių dvaro sodybos fragmentų (KVR 510, Vileikiai, Radviliškio r. sav.) teritorijų pritaikymas lankymui (turistinis maršrutas "Piligrimų keliais"). Planuojamos veiklos objektuose ir jų prieigose: dviejų poilsio aikštelių įrengimas (Vadaktuose ir Vileikiuose); geriamojo vandens stotelių, įkrovų telefono baterijai, suoliukų, pavėsinių ir kitos lankymui reikalingos infrastruktūros įrengimas.*Projekto pareiškėjas ir vykdytojas – Radviliškio rajono savivaldybės administracija. Projekto partnerių nenumatyta.* |
| 1.31. Šeduvos kultūros ir gamtos objektų pritaikymas lankymui | Šeduvos žydų senųjų kapinių (KVR 21784), Niauduvos upelio, Šeduvos bažnyčios (KVR 1573), Šeduvos miesto kapinėse esančių kultūros paveldo objektų, Šeduvos miesto senosios vietos (KVR 30340) ir joje esančių kitų kultūros paveldo objektų pritaikymas lankymui (Šeduvos m., Radviliškio r. sav., turistinis maršrutas "Kelionė Šiaulių regiono istorinėmis vietomis"). Planuojamos veiklos: 1. Gatvės atkarpos tarp Kėdainių ir Žvejų gatvių (0,28 km) ir Žvejų g. aplinkkelio (0,57 km) statybos bei kapitalinio remonto darbai; 2. Pėsčiųjų ir dviračių tako 2,6 km. nauja statyba nuo Šeduvos m. autobusų stotelės (Vytauto g. 28, Šeduvos m., Radviliškio r. sav.) pagal Niauduvos upelį iki Šeduvos žydų senųjų kapinių. 3. Mažosios architektūros elementų, informacinės ir kitos lankymui reikalingos infrastruktūros įrengimas.*Projekto pareiškėjas ir vykdytojas – Radviliškio rajono savivaldybės administracija. Projekto partnerių nenumatyta.* |
| 1.32. Kudinų piliakalnio (kitaip vadinamo Šiaulės kalnu) pritaikymas lankymui | Kudinų piliakalnio, kitaip vadinamo Šiaulės kalnu (Kalnų k., Radviliškio r. sav., turistinis maršrutas "Kelionė Šiaulių regiono istorinėmis vietomis"), pritaikymas lankymui. Planuojamos veiklos: vietinės reikšmės kelio modernizavimas (1,32 km) nuo rajoninio kelio Šiaulėnai – Šaukotas – Pašušvys (3405) iki automobilių stovėjimo aikštelės ties piliakalniu.*Projekto pareiškėjas ir vykdytojas – Radviliškio rajono savivaldybės administracija. Projekto partnerių nenumatyta.* |
| 1.33. Gamtos ir kultūros objektų pritaikymas lankymui Šiaulių rajono savivaldybėje | Kuršėnų dvaro ir Ventos upės pritaikymas lankymui (turistinis maršrutas "Gamtos išteklių įvairovė Šiaulių regione"). Planuojamos veiklos objektų prieigose: naujų pėsčiųjų takų (apie 1,2 km) įrengimas šalia sklypo Ventos g. 11D kairiajame Ventos upės krante, sujungiant esamą taką dešiniajame upės krante su nauju taku, kuris planuojamas nuo tilto per Ventą iki Kuršėnų dvaro takų; mažosios architektūros elementų ir kitos lankymui reikalingos infrastruktūros įrengimas. *Projekto pareiškėjas ir vykdytojas – Šiaulių rajono savivaldybės administracija. Projekto partnerių nenumatyta.* |
| 1.34. Kuršėnų dvaro sodybos teritorijos pritaikymas lankymui | Kuršėnų dvaro sodybos (KVR 16057, Šiaulių r. sav., Ventos g. 7E, Kuršėnai, turistinis maršrutas "Kelionė Šiaulių regiono istorinėmis vietomis") pritaikymas lankymui. Planuojamos veiklos: takų sistemos modernizavimas, mažosios architektūros elementų ir kitos lankymui reikalingos infrastruktūros įrengimas.*Projekto pareiškėjas ir vykdytojas – Šiaulių rajono savivaldybės administracija. Projekto partnerių nenumatyta.* |
| 1.35. Kryžių kalno pritaikymas lankymui | Kryžių kalno (KVR 23879, Jurgaičiai, Šiaulių r. sav., turistinis maršrutas "Piligrimų keliais") pritaikymas lankymui. Planuojamos veiklos objekte ir jo prieigose: naujos automobilių stovėjimo aikštelės įrengimas; esamos aikštelės ir pėsčiųjų takų modernizavimas; apšvietimo, mažosios architektūros elementų ir kitos lankymui reikalingos infrastruktūros įrengimas.*Projekto pareiškėjas ir vykdytojas – Šiaulių rajono savivaldybės administracija. Projekto partnerių nenumatyta.* |

**V SKYRIUS**

**PAŽANGOS PRIEMONĖS PROJEKTŲ ATRANKA**

Numatytas Pažangos priemonės *LT026-01-03-10 „Turizmo objektų patrauklumo gerinimas“* projektų atrankos **planavimo būdas**, kuris pagal Strateginio valdymo metodikos 135.2 papunktį taikomas projektams, kuriais įgyvendinamos Lietuvos Respublikos teisės aktuose nustatytos funkcijos ir veiklos, kurie priskirtini valstybės ar savivaldybių institucijoms, ar įstaigoms, ar jų kontroliuojamiems juridiniams asmenims ir kuriais tiesiogiai prisidedama prie pažangos priemonės įgyvendinimo bei joje numatytų rezultatų pasiekimo. Šios Pažangos priemonės projektų įgyvendinimą vykdys atitinkamos regiono savivaldybių administracijos, kurios pagal Vietos savivaldos įstatymo 6 straipsnio 38 punktą vykdo nustatytą savarankiškąją savivaldybių funkciją „sąlygų verslo ir turizmo plėtrai sudarymas ir šios veiklos skatinimas“.

**VI SKYRIUS**

**PAŽANGOS PRIEMONĖS PRISIDĖJIMAS PRIE HORIZONTALIŲJŲ PRINCIPŲ ĮGYVENDINIMO**

Lentelė Nr. 4

|  |  |  |
| --- | --- | --- |
| **Eil. Nr.** | **Horizontalieji principai**  | **Informacija apie pažangos priemonės prisidėjimą prie HP** |
| 1. | Darnaus vystymosi | Pažangos priemone *LT026-01-03-10 „Turizmo objektų patrauklumo gerinimas“* bus prisidedama prie horizontaliojo darnaus vystymosi principo išlaikymo, nes įgyvendinant Pažangos priemonę bus konkrečiais veiksmais, orientuotais į regiono investicinio patrauklumo didinimą ir verslui palankios aplinkos gerinimą, tiesiogiai prisidedama prie *Jungtinių Tautų Darnaus vystymosi darbotvarkės 2030[[36]](#footnote-36)* tikslų įgyvendinimo: Jungtinių Tautų darnaus vystymosi 8 tikslo „*Skatinti tvarų, įtraukų ir darnų ekonomikos augimą, produktyvų įdarbinimą ir deramą darbą*“ bei šio tikslo įgyvendinimui skirto 8.9 uždavinio „*Iki 2030 metų sukurti ir įgyvendinti politiką, skirtą darniam turizmui, kuris padeda sukurti darbo vietas, taip pat pristatyti vietos kultūrą ir produktus, plėtoti*“ įgyvendinimui. Įgyvendinant Pažangos priemonės projektus bus laikomasi Gairėse numatyto darnaus vystymosi principo įgyvendinimo reikalavimų: projekte negali būti numatyta veiksmų, kurie turėtų neigiamą poveikį darnaus vystymosi principui įgyvendinti.Įgyvendinamas Pažangos priemonės projektas skatins ekonominės, socialinės ir aplinkos sričių vystymosi balansą: 1) įrengiant naują ir modernizuojant esamą turizmui palankią infrastruktūrą bus laikomasi aplinkos apsaugą ir statybas reglamentuojančių teisės aktų, numatyta atlikti planuojamos ūkinės veiklos poveikio aplinkai vertinimą pagal Lietuvos Respublikos planuojamos ūkinės veiklos poveikio aplinkai vertinimo įstatymą; 2) vykdant statybų, remonto ar įrengimų darbus bus imamasi priemonių nepakenkti aplinkai: mažinti triukšmą, dulkių ir teršalų išmetimą; 3) planuojama įsigyti įranga privalės atitikti ekonominio efektyvumo, tvarumo, ilgaamžiškumo ir tinkamos kokybės reikalavimus; 4) projektai prisidės prie ŠRFZ teritorijos aplinkos taršos mažinimo. |
| 2. | Lygių galimybių visiems  | Įgyvendinant Pažangos priemonės projektus bus laikomasi Gairėse numatyto lygių galimybių visiems principo įgyvendinimo reikalavimų: projektuose negali būti numatyta apribojimų, kurie turėtų neigiamą poveikį įgyvendinant moterų ir vyrų lygybės bei nediskriminavimo dėl lyties, rasės, tautybės, pilietybės, kalbos, kilmės, etninės priklausomybės, religijos ar įsitikinimų, tikėjimo, pažiūrų, negalios, sveikatos būklės, socialinės padėties, amžiaus, lytinės orientacijos ir kitais pagrindais principus. Vykdant komunikacijos ir informavimo veiksmus apie planuojamus ir įgyvendinamus projektus, turi būti užtikrinamas informacijos prieinamumas pagal individualius gyventojų poreikius – ji turi būti pateikiama prieinamais bendravimo būdais.Lygių galimybių visiems principas reikalauja paslaugų prieinamumo visiems asmenims užtikrinimo: sukurtos gamtos ir kultūros objektų infrastruktūros prieinamumu ir turizmo informacijos sklaida naudosis visi Šiaulių regiono Pažangos priemonės projektų tikslinių grupių nariai, nepaisant jų lyties, tautybės, rasinės ar etninės kilmės, pilietybės, kalbos, religijos, tikėjimo, įsitikinimų ar pažiūrų, negalios, sveikatos būklės, socialinės padėties, amžiaus, lytinės orientacijos ar kitų bruožų, bus sudarytos vienodos teisės ir galimybės naudotis Pažangos priemonės lėšomis sukurtomis paslaugomis ir kitais projektų rezultatais. |
| 3. | Inovatyvumo | Įgyvendinant projektus prioritetas bus skiriamas modernioms, inovatyvioms technologijoms, siekiant teikti kokybiškesnes ir efektyvias gamtos ir kultūros objektų infrastruktūros naudojimo bei turizmo informacijos sklaidos paslaugas. Inovatyvumo principo įgyvendinimo bus siekiama ir šviečiant bei informuojant Šiaulių regiono gyventojus, gerinant jų naudojimosi projektais sukurta infrastruktūra kultūrą. |
| 4. | Reikšmingos žalos nedarymo | Įgyvendinant Pažangos priemonės projektus bus laikomasi Gairėse numatyto reikšmingos žalos nedarymo principo įgyvendinimo reikalavimų: neturi būti daroma reikšminga žala aplinkos tikslams, nustatytiems 2020 m. birželio 18 d. Europos Parlamento ir Tarybos reglamento (ES) 2020/852 dėl sistemos tvariam investavimui palengvinti sukūrimo, kuriuo iš dalies keičiamas Reglamentas (ES) 2019/2088, 17 straipsnyje. Konkretūs projekto dėl reikšmingos žalos nedarymo aplinkos tikslams reikalavimai ir projekto atitiktį šiems reikalavimams pagrindžiantys dokumentai nurodomi Projekto atitikties reikšmingos žalos nedarymo horizontaliajam principui vertinimo reikalavimų apraše (Gairių 2 priedas). Pareiškėjas kartu su projekto įgyvendinimo planu RPPl administruojančiajai institucijai turi pateikti atitinkamas Deklaracijas. |

**VII SKYRIUS**

**IŠANKSTINĖS SĄLYGOS**

Pažangos priemonei *LT026-01-03-10 „Turizmo objektų patrauklumo gerinimas“* Gairėse pateikta išankstinė sąlyga – patvirtintos teritorinės strategijos, atitinkančios Europos Parlamento ir Tarybos reglamento (ES) 2021/1060, kuriuo nustatomos bendros Europos regioninės plėtros fondo, „Europos socialinio fondo +“, Sanglaudos fondo, Teisingos pertvarkos fondo ir Europos jūrų reikalų, žvejybos ir akvakultūros fondo nuostatos ir šių fondų bei Prieglobsčio, migracijos ir integracijos fondo, Vidaus saugumo fondo ir Sienų valdymo ir vizų politikos finansinės paramos priemonės taisyklės (Bendrųjų nuostatų reglamento), 29 straipsnio reikalavimus ir patvirtintose regionų plėtros planų pažangos priemonėse yra numatytos veiklos šioms strategijoms įgyvendinti.

Išankstinė sąlyga įgyvendinta – 2024–2029 m. Šiaulių regiono funkcinės zonos strategija patvirtinta Akmenės rajono savivaldybės tarybos 2024 m. rugpjūčio 26 d. sprendimu Nr. T-216 „Dėl 2024–2029 m. Šiaulių regiono funkcinės zonos strategijos patvirtinimo“, Joniškio rajono savivaldybės tarybos 2024 m. rugpjūčio 30 d. sprendimu Nr. T-136 „Dėl 2024–2029 m. Šiaulių regiono funkcinės zonos strategijos patvirtinimo“, Kelmės rajono savivaldybės tarybos 2024 m. rugpjūčio 29 d. sprendimu Nr. T-225 „Dėl 2024–2029 m. Šiaulių regiono funkcinės zonos strategijos patvirtinimo“, Pakruojo rajono savivaldybės tarybos 2024 m. rugpjūčio 22 d. sprendimu Nr. T-272 „Dėl 2024–2029 m. Šiaulių regiono funkcinės zonos strategijos patvirtinimo“, Radviliškio rajono savivaldybės tarybos 2024 m. rugsėjo 12 d. sprendimu Nr. T-447 „Dėl 2024–2029 m. Šiaulių regiono funkcinės zonos strategijos patvirtinimo“, Šiaulių miesto savivaldybės tarybos 2024 m. rugsėjo 5 d. sprendimu Nr. T-337 „Dėl 2024–2029 m. Šiaulių regiono funkcinės zonos strategijos patvirtinimo“ ir Šiaulių rajono savivaldybės tarybos 2024 m. rugsėjo 10 d. sprendimu Nr. T-278 „Dėl 2024–2029 m. Šiaulių regiono funkcinės zonos strategijos patvirtinimo“.

Be to, Pažangos priemone planuojami projektai tenkina Gairėse pateiktus kitus reikalavimus.

**VIII SKYRIUS**

**PAŽANGOS PRIEMONĖS STEBĖSENOS RODIKLIAI**

Lentelė Nr. 5

|  |
| --- |
| **Pažangos priemonės veiklų produkto rodikliai** |
| **Veiklos pavadinimas** | **Rodiklio kodas** | **Rodiklio pavadinimas, matavimo vienetas** | **Rodikliui pasiekti planuojama panaudoti pažangos lėšų suma, Eur** | **Siektinos rodiklio reikšmės** | **Siektinos rodiklio reikšmės nustatymo pagrindimas** |
| **Iš viso** | **Iš jų ES, kitos tarptautinės finansinės paramos ir valstybės biudžeto lėšų suma** | **Tarpinė reikšmė (metai)** | **Galutinė reikšmė (metai)** |
| **1** | **2** | **3** | **4** | **5** | **6** | **7** | **8** |
| **1. Šiaulių regiono turizmo objektų patrauklumo gerinimas**  | P.S.2.1039 | Sukurtos arba atkurtos atviros erdvės (kv. metrai) | **28 729 366** | **22 900 974** | **0 (2025)** | **1 594 896 (2029)** | Siektina rodiklio reikšmė apskaičiuota, vadovaujantis Gairių 2 priede pateikta stebėsenos rodiklio P.B.2.0114 aprašymo kortele. Rodiklio reikšmė apskaičiuojama sudedant erdvių plotus (kv. m.). |
| P.B.2.0076 | Integruoti teritorinio vystymo projektai (projektai) | **0 (2025)** | **35****(2029)** | Siektina rodiklio reikšmė apskaičiuota, vadovaujantis Gairių 2 priede pateikta stebėsenos rodiklio P.B.2.0076 aprašymo kortele. Skaičiuojama sumuojant įgyvendintus integruotus teritorinio vystymo projektus. |
| P.B.2.0058 | Dviračiams skirta infrastruktūra, kuriai suteikta parama (kilometrai) | **0 (2025)** | **3****(2029)** | Siektina rodiklio reikšmė apskaičiuota, vadovaujantis Gairių 2 priede pateikta stebėsenos rodiklio P.B.2.0058 aprašymo kortele. Skaičiuojama sumuojant projektų įgyvendinimo metu įrengtos naujos ar rekonstruotos ir (ar) kapitališkai suremontuotos esamos dviračiams skirtos infrastruktūros ilgį kilometrais. |

Lentelė Nr. 6

|  |
| --- |
| **Pažangos priemonės rezultato rodikliai** |
| **Rodiklio kodas** | **Rodiklio pavadinimas, matavimo vienetas** | **Pradinė rodiklio reikšmė (metai)** | **Rodikliui pasiekti planuojama panaudoti pažangos lėšų suma, Eur** | **Siektinos rodiklio reikšmės** | **Siektinos rodiklio reikšmės nustatymo pagrindimas** |
| **Iš viso** | **Iš jų ES, kitos tarptautinės finansinės paramos ir valstybės biudžeto lėšų suma** | **Tarpinė reikšmė (metai)** | **Galutinė reikšmė (metai)** |
| **1** | **2** | **3** | **4** | **5** | **6** | **7** | **8** |
| **R.S.2.3040** | **Sukurtos arba atkurtos teritorijos, naudojamos ekonominei, rekreacinei ar turizmo paskirčiai (hektarai)** | **0****(2021)** | **28 729 366** | **22 900 974** | **0 (2025)** | **179,8****(2029)** | Siektina rodiklio reikšmė apskaičiuota, vadovaujantis Gairių 2 priede pateikta stebėsenos rodiklio R.S.2.3040 aprašymo kortele. Rodiklio reikšmė apskaičiuojama sudedant teritorijų plotus (ha). |
| **R.S.2.3039** | **Metinis konsoliduotų viešųjų paslaugų vartotojų skaičius (vartotojai per metus)** | **0****(2021)** | **0 (2025)** | **16 750****(2029)** | Siektina rodiklio reikšmė apskaičiuota, vadovaujantis Gairių 2 priede pateikta stebėsenos rodiklio R.S.2.3039 aprašymo kortele. Rodiklio reikšmė apskaičiuojama asmenų kiekį padauginant iš dienų, kada buvo teikiama paslauga, skaičiaus. |
| **R.S.2.3025** | **Dviračiams skirtos infrastruktūros metinis naudotojų skaičius (naudotojai per metus)** | **0****(2021)** | **0 (2025)** | **3 500****(2029)** | Siektina rodiklio reikšmė apskaičiuota, vadovaujantis Gairių 2 priede pateikta stebėsenos rodiklio R.S.2.3025 aprašymo kortele. Rodiklio reikšmė apskaičiuojama sumuojant per metus dviračių eisme dalyvavusių asmenų skaičius. |
| Šiaulių regiono plėtros tarybos administracijos direktorius |  |  |  | Viktoras Strups |
|  |  | *(parašas)* |  | *(vardas ir pavardė)* |

1. Regioninės pažangos priemonės 01-004-07-01-01 (RE) „Paskatinti regionų, funkcinių zonų, savivaldybių ir miestų ekonominį augimą pasitelkiant jų turimus išteklius“ finansavimo gairės, patvirtintos Lietuvos Respublikos vidaus reikalų ministro 2023 m. balandžio 4 d. įsakymu Nr. 1V-188 „Dėl Regioninės pažangos priemonės 01-004-07-01-01 (RE) „Paskatinti regionų, funkcinių zonų, savivaldybių ir miestų ekonominį augimą pasitelkiant jų turimus išteklius“ finansavimo gairių patvirtinimo“. [↑](#footnote-ref-1)
2. 2022-2030 m. Šiaulių regiono plėtros planas, patvirtintas Šiaulių regiono plėtros tarybos 2023 m. vasario 8 d. sprendimu Nr. ŠR/TS-6 „.Dėl 2022-2030 m. Šiaulių regiono plėtros plano patvirtinimo“. [↑](#footnote-ref-2)
3. 2022–2030 m. Regionų plėtros programa, patvirtinta Lietuvos Respublikos Vyriausybės 2022 m. birželio 29 d. nutarimu Nr. 713 „.Dėl 2022–2030 metų Regionų plėtros programos patvirtinimo“. [↑](#footnote-ref-3)
4. 2024–2029 m. Šiaulių regiono funkcinės zonos strategija, patvirtinta Akmenės rajono savivaldybės tarybos 2024 m. rugpjūčio 26 d. sprendimu Nr. T-216 „Dėl 2024–2029 m. Šiaulių regiono funkcinės zonos strategijos patvirtinimo“, Joniškio rajono savivaldybės tarybos 2024 m. rugpjūčio 30 d. sprendimu Nr. T-136 „Dėl 2024–2029 m. Šiaulių regiono funkcinės zonos strategijos patvirtinimo“, Kelmės rajono savivaldybės tarybos 2024 m. rugpjūčio 29 d. sprendimu Nr. T-225 „Dėl 2024–2029 m. Šiaulių regiono funkcinės zonos strategijos patvirtinimo“, Pakruojo rajono savivaldybės tarybos 2024 m. rugpjūčio 22 d. sprendimu Nr. T-272 „Dėl 2024–2029 m. Šiaulių regiono funkcinės zonos strategijos patvirtinimo“, Radviliškio rajono savivaldybės tarybos 2024 m. rugsėjo 12 d. sprendimu Nr. T-447 „Dėl 2024–2029 m. Šiaulių regiono funkcinės zonos strategijos patvirtinimo“, Šiaulių miesto savivaldybės tarybos 2024 m. rugsėjo 5 d. sprendimu Nr. T-337 „Dėl 2024–2029 m. Šiaulių regiono funkcinės zonos strategijos patvirtinimo“ ir Šiaulių rajono savivaldybės tarybos 2024 m. rugsėjo 10 d. sprendimu Nr. T-278 „Dėl 2024–2029 m. Šiaulių regiono funkcinės zonos strategijos patvirtinimo“. [↑](#footnote-ref-4)
5. Kelmės turizmo ir verslo informacijos centras (2024). Leidiniai. https://www.infokelme.lt/info/leidiniai/ [↑](#footnote-ref-5)
6. Žiemgalos planavimo regionas (2019). Įspūdinga kelionė po dvarų ir rūmų parkus. Žiemgala. Šiaurės Lietuva. https://www.pakruojis.lt/data/public/uploads/2022/09/parkai.pdf [↑](#footnote-ref-6)
7. Camino Lituano (2024). https://caminolituano.com/ [↑](#footnote-ref-7)
8. Baltų kelias. Žiemgalių ratas (2024). https://www.baltukelias.lt/marsrutai/baltu-kelias-ziemgaliu-ratas/ [↑](#footnote-ref-8)
9. Šiaulių turizmo informacijos centras (2024). Saulės kelias. https://interactivemaps.eu/lt/zemelapis/?mapid=19401 [↑](#footnote-ref-9)
10. Žemaitijos saugomų teritorijų direkcija (2024). Kurtuvėnų regioninio parko lankytinos vietos ir takai. https://zemaitijosstd.lrv.lt/lt/regioniniai-parkai-ir-rezervatas/kurtuvenu-regioninio-parko-lankytinos-vietos-ir-takai/ [↑](#footnote-ref-10)
11. Žemaitijos saugomų teritorijų direkcija (2024). Tytuvėnų regioninio parko lankytinos vietos ir takai. https://zemaitijosstd.lrv.lt/lt/regioniniai-parkai-ir-rezervatas/tytuvenu-regioninio-parko-lankytinos-vietos-ir-takai/ [↑](#footnote-ref-11)
12. VšĮ „Keliauk Lietuvoje“ (2023). *Lietuvos turistinių vietovių infrastruktūros vertinimo tyrimas*. https://lithuania.travel/lt/profesionalams/tyrimai-ir-duomenys/teminiai-tyrimai/lietuvos-turistiniu-vietoviu-infrastrukturos-vertinimo-tyrimas [↑](#footnote-ref-12)
13. VšĮ „Keliauk Lietuvoje“ (2023). *Lietuvos turistinių vietovių infrastruktūros vertinimo tyrimas*. https://lithuania.travel/lt/profesionalams/tyrimai-ir-duomenys/teminiai-tyrimai/lietuvos-turistiniu-vietoviu-infrastrukturos-vertinimo-tyrimas [↑](#footnote-ref-13)
14. Turizmo objektų vertinimo skalė: 4 – labai gerai, 3 – gerai, 2 – tobulintina, 1 – nepakankamai. Nacionalinis 2002 objektų vertinimo vidurkis – 2,71. [↑](#footnote-ref-14)
15. Vertinimo kriterijai: susisiekimas, orientavimasis, objekto būklė, tvarka, darbo laikas, pritaikyta neįgaliųjų ir ribotos judėsenos turistų poreikiams, WC, parkavimas, elektromobilių įkrovos stotelės, teikiamos paslaugos, poilsis, vanduo ir maistas, darbuotojai, atsiskaitymo galimybės, draugiška šeimoms su vaikais, draugiška turistams su naminiais gyvūnais, papildoma vertė. [↑](#footnote-ref-15)
16. Valstybės duomenų agentūra (2024). Apgyvendinimo įstaigų skaičius, 2023 m. [↑](#footnote-ref-16)
17. Valstybės duomenų agentūra (2024). Vietų skaičius apgyvendinimo įstaigose, 2023 m. [↑](#footnote-ref-17)
18. Valstybės duomenų agentūra (2024). Viešbučių ir motelių vietų užimtumas, 2023 m. [↑](#footnote-ref-18)
19. Kiekvienoje savivaldybėje vertinta skalėje nuo 0 iki 1 turizmo objektų informacijos skaitmeninė sklaida: skaitmeninis turistinių objektų išsivystymo lygis, Google pasiekiamumo rodiklis, interneto svetainių rodiklis, socialinių tinklų rodiklis. [↑](#footnote-ref-19)
20. Baltų kelias. Žiemgalių ratas. 640 km (2024). https://www.baltukelias.lt/marsrutai/baltu-kelias-ziemgaliu-ratas/ [↑](#footnote-ref-20)
21. Malonių kelias, 190 km (2024). https://maloniukelias.lt/marsrutai/ [↑](#footnote-ref-21)
22. Žemaitijos saugomų teritorijų direkcija (2024). Lankytojų centrai. https://zemaitijosstd.lrv.lt/lt/veiklos-sritys/lankytoju-centrai/ [↑](#footnote-ref-22)
23. Tytuvėnų piligrimų centras (2024). Turizmo informacija. https://www.infotytuvenai.lt/index.php/lt/turizmo-informacija [↑](#footnote-ref-23)
24. Biudžetinė įstaiga Šiaulių turizmo informacijos centras (2024). Lankytinos vietos (Rastos vietos: 337). https://www.visitsiauliai.lt/lankytinos-vietos/ [↑](#footnote-ref-24)
25. Švietimo valdymo informacinė sistema (2024). Neformalus vaikų švietimas. https://www.svis.smm.lt/neformalus-vaiku-svietimas-2/ [↑](#footnote-ref-25)
26. Žemesnė reikšmė sporto kryptyje nulemta šios veiklos organizavimo specifikos Šiaulių m. sav. ir Joniškio r. sav., kur proporcingai daugiau vaikų dalyvauja NVŠ už mokyklos ribų nepriskiriamose veiklose (mokyklų būreliai ir specializuota sporto mokykla). [↑](#footnote-ref-26)
27. Nacionalinė švietimo agentūra (2022). XXI amžiaus kompetencijos: realybė ir būtinybė, 10 p. Projektas Nr. 09.4.1-ESFA-V 713-02-0001 „Profesinio mokymo ir mokymosi visą gyvenimą informacinių sistemų ir registrų plėtra“. https://www.nsa.smm.lt/projektai/wp-content/uploads/2022/09/09-27-XXI-amziaus-kompetencijos\_Vaivos.pdf [↑](#footnote-ref-27)
28. Radviliškio rajono savivaldybė (2024). Trečiojo amžiaus universitetas išskleidžia sparnus – nauji klausytojai buriasi Šeduvoje. https://www.radviliskis.lt/naujienos/treciojo-amziaus-universitetas-isskleidzia-sparnus-nauji-klausytojai-buriasi-seduvoje/ [↑](#footnote-ref-28)
29. Žiemgalos planavimo regionas (2019). Įspūdinga kelionė po dvarų ir rūmų parkus. Žiemgala. Šiaurės Lietuva. https://www.pakruojis.lt/data/public/uploads/2022/09/parkai.pdf [↑](#footnote-ref-29)
30. Camino Lituano (2024). https://caminolituano.com/ [↑](#footnote-ref-30)
31. VšĮ „Keliauk Lietuvoje“ (2023). *Lietuvos turistinių vietovių infrastruktūros vertinimo tyrimas*. https://lithuania.travel/lt/profesionalams/tyrimai-ir-duomenys/teminiai-tyrimai/lietuvos-turistiniu-vietoviu-infrastrukturos-vertinimo-tyrimas [↑](#footnote-ref-31)
32. VISIT ŠIAULIAI (2024). https://www.visitsiauliai.lt/ [↑](#footnote-ref-32)
33. Šiaulių regiono turizmo gidas (2024). https://online.flipbuilder.com/siqn/pelt/ [↑](#footnote-ref-33)
34. Europos Sąjungos Tarybos išvados dėl 2030 m. Europos turizmo darbotvarkės, priimtos 2022 m. gruodžio 1 d. vykusiame 3914-ame posėdyje. [↑](#footnote-ref-34)
35. 2014–2020 m. Europos Sąjungos fondų investicijų poveikio Lietuvos turizmo sektoriaus augimui ir plėtrai vertinimas: galutinė ataskaita. 2023 m. rugsėjo 5 d., p. 70. https://eimin.lrv.lt/uploads/eimin/documents/files/20230905-turizmo-sektor-vertinimo-galut-ataskaita.pdf [↑](#footnote-ref-35)
36. *Keiskime mūsų pasaulį: Darnaus vystymosi darbotvarkė iki 2030 metų*. Jungtinių Tautų rezoliucija, priimta Generalinės asamblėjos 2015 m. rugsėjo 25 d., A/RES/70/1, p. 14. Autentiškas vertimas, Vyriausybės kanceliarijos administracinis departamentas, 2015-12-22. https://osp.stat.gov.lt/darnaus-vystymosi-rodikliai [↑](#footnote-ref-36)